अक्षय्य तृतीया

अक्षय्य तृतीयाहिंदू दिनदर्शिकेतील एक दिवस आहे.हिंदू दिनदर्शिकेप्रमाणेवैशाख शुद्ध तृतीयाया दिवशी अक्षय्य तृतीया येते. अक्षय्य तृतीयासाडेतीन मुहूर्तांपैकीएक शुभमुहूर्त समजला जातो.कालविवेक या ग्रंथामध्ये या दिवशी व्रत करण्याचे महत्त्व विशद केले आहे.जैनधर्मामध्येही या दिवशी व्रत करण्याचे महत्त्व विशेष आहे.या दिवसाला आखा तीज असेही म्हणले जाते.
ह्या दिवशीअन्नपूर्णा (देवी)जयंती, नर-नारायण या जोडदेवाची जयंती,परशुरामजयंती,बसवेश्वरजयंती आणि, हयग्रीव जयंती असते.या दिवशी भगवान व्यास यांनीमहाभारतग्रंथाची रचना करायला प्रारंभ केला आणि त्यांचे लेखनिक म्हणूनगणपतीनेकाम केले अशी आख्यायिका प्रचलित आहे.
अक्षय्य तृतीया हा साडेतीन मुहूर्तांपैकी एक असला तरी, जर त्यादिवशी किंवा त्या दिवसापूर्वी गुरूचा किंवा शु्क्राचा अस्त झालेला असेल तर विवाहादी मंगल कार्ये करू नयेत असे काही ज्योतिष्यांचे मत आहे.  असे दुःयोग यापूर्वी अनेक अक्षय्य तृतीयांना आले होते, त्यांपैकी हे काही प्रसंग :-
शुक्रास्त असलेले दिवस : १ मे १९४९, ३ मे १९६५, ५ मे १९७३, ७ मे २००८, ९ मे २०१६.
अस्त झाल्याने आकाशात गुरू दिसत नसलेले दिवस : १६ मे १९५६, १ मे १९७६, २३ एप्रिल २०२३.
भगवान वृषभदेव यांना मोक्ष प्राप्त करण्यासाठी सहा महिने तप करावे लागले. त्याकाळात त्यांनी अन्नपाणी ग्रहण केले नव्हते व त्यानंतर ते एकदा ग्रहणासाठी निघाले. परंतु लोकांना आहार दानाचा योग्य विधी माहीत नसल्या कारणाने त्यांना अजून पुढील सहा महिने आहार घेता आला नाही. अर्थात त्यांचा वर्षभर उपवास झाला. एकदाहस्तिनापूरयेथे ते आले असता तेथील राजाने त्यांना उसाचा रसाचा  आहार दिला. तो दिवस अक्षय्य तृतीयेचा होता.
महाराष्ट्रातील स्त्रियाचैत्रमहिन्यातचैत्रगौरीचीस्थापना व पूजा करतात. चैत्रातील एखाद्या दिवशी हळदीकुंकवाच्या निमित्ताने बायकांना घरी बोलावून मोगऱ्याची फुले किंवा गजरा, आंब्याची डाळ (किंवा भिजवलेले हरबरे) आणि पन्हे देतात. त्या हळदीकुंकू समारंभांचा (गौरी उत्सवाचा) अक्षय्य तृतीया हा शेवटचा दिवस असतो.
अक्षय्य तृतीयेला कृत युग संपून त्रेतायुग सुरू झाले असे मानले जाते.ज्योतिषशास्त्रातकृत, त्रेता, द्वापर आणि कलियुगाची सर्व वर्ष मिळून होणाऱ्या काळाला ‘महायुग' असे म्हणतात. ही चार युगे महायुगाचे चार चरण असल्याचे मानले जाते.ब्रह्मदेवाच्यादिवसाचा जो प्रारंभ त्याला ‘कल्पादीं' तसेच त्रेतायुगाचा (१२,९६,००० सौर वर्षाएवढा त्रेतायुगाचा काळ) प्रारंभ म्हणजे ‘युगादी' ही तिथी वैशाख शुद्ध तृतीयेला येते.मात्र  त्रेतायुग नेमक्या कोणत्या वर्षी सुरू झाले त्याची माहिती मिळत नाही.
या दिवशी कृषी संस्कृतीचा पालक म्हणूनबलरामाचीपूजा होते.
हा दिवस पूर्वजांचे ऋण फेडण्याचा दिवस म्हणून पाळला जातो. पूर्वजांच्या स्मृतींना उजाळा देण्यासाठी या दिवशीपितरांचेस्मरण करून त्यांच्या प्रतिमेचे पूजन करतात.या दिवशी मातीचे  मडके आणून, त्यात पाणी भरून त्यातवाळाटाकतात. त्याने या पाण्याला सुगंध येतो.पळसाच्यापानांच्या केलेल्यापत्रावळीवरवद्रोणाततांदळाचीखीर,कैरीचे पन्हेकिंवाचिंचोणी,पापड,कुरडयाइत्यादी वाढतात. सुगंधित पाण्याने भरलेला घटब्राह्मणालादान करतात.असे केल्याने पितरांचा संतोष होतो असे मानले जाते.
या दिवशी सुरू केलेल्या कोणत्याही शुभ कार्याचे फळ 'अक्षय्य'(न संपणारे) असे मिळते, असा समज आहे. 
अक्षय्य तृतीयेच्या दिवशी सदोदित सुख व समृद्धी प्राप्‍त करून देणाऱ्या देवतेच्या कृतज्ञतेचा भाव ठेवून केलेल्या उपासनेमुळे आपल्यावर होणाऱ्या त्या देवतेच्या कृपादृष्टीचा कधीही क्षय होत नाही, अशी समजूत आहे.
प्रसिद्ध अशा जगन्नाथ रथयात्रेचा प्रारंभ या दिवशी होतो.देवाच्या नौका विहारासाठी पाच बोटी यानिमित्ताने सुशोभित  केल्या जातात.
बौद्ध धर्मामध्ये आखाजी या दिवसाचे विशेष महत्व मानले जाते. बौद्ध धर्मातील क्षत्रिय परंपरेत या दिवसाचे औचित्य आहे.